《题杨氏猗猗阁 其二》
宋代·胡宏

林生何猗猗，挺立似豪杰。新稍一直上青冥，本末便与春风彻。

一哉流俗人，交义随情决。寒霜落千山，我爱此君节。

眷焉题阁心，万变不磨灭。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。